Държавен вестник, бр. 95, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  95
УКАЗ № 271
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Валери Иванов Йотов – извън-
реден и пълномощен посланик на Република 
България във Федеративна република Брази-
лия, и за извънреден и пълномощен посланик 
на Република България в Република Еквадор 
със седалище в Бразилия.
Изпълнението на указа възлагам на ми-
нистъра на външните работи.
Издаден в София на 10 ноември 2014 г.
Президент на републиката:  
Росен Плевнелиев
Министър-председател: 
Бойко Борисов
Подпечатан с държавния печат.
7939
УКАЗ № 272
На основание чл. 129, ал. 2 от Конститу-
цията на Република България
П О С Т А Н О В Я В А М :
Освобождавам Лазар Георгиев Груев от 
длъжността председател на Върховния каса-
ционен съд на Република България, считано 
от 21 ноември 2014 г.
Издаден в София на 13 ноември 2014 г.
Президент на републиката: 
Росен Плевнелиев
Подпечатан с държавния печат.
Министър на правосъдието: 
Христо Иванов
7940
КОНСТИТУЦИОНЕН СЪД
РЕШЕНИЕ № 14 
от 4 ноември 2014 г.
по конституционно дело № 12 от 2014 г.
Конституционният съд в състав: Димитър 
Токушев – председател, членове: Благовест 
Пунев, Пламен Киров, Красен Стойчев, Цан-
ка Цанкова, Стефка Стоева, Румен Ненков, 
Кети Маркова, Георги Ангелов, Борис Вел-
чев, Анастас Анастасов, Гроздан Илиев, при 
участието на секретар-протоколиста Мариана 
Георгиева разгледа в закрито заседание на 4 
ноември 2014 г. конституционно дело № 12 от 
2014 г., докладвано от съдията Румен Ненков.
Производството е по чл. 149, ал. 1, т. 1 от 
Конституцията на Република България.
В Конституционния съд (КС) е било 
внесено искане на група от 61 народни 
представители от 41-вото Народно събрание 
за даване на задължително тълкуване на 
чл. 120, ал. 2 във връзка с чл. 56 и чл. 57 от 
Конституцията, както и за установяване на 
противоконституционност и несъответствие 
с международен договор, по който България 
е страна, на отделни разпоредби на Закона 
за управление на отпадъците (ДВ, бр. 53 от 
2012 г.). По искането е било образувано к.д. 
№ 2 от 2013 г. С постановеното по същото 
дело определение от 25.04.2013 г. в частта за 
тълкуване на чл. 120, ал. 2 от Конституцията 
Съдът е допуснал за разглеждане по същество 
въпроса: „съществуват ли конституционни 
ограничения за законодателя относно прие-
мането на закони, изключващи обжалването 
на административните актове“.
Впоследствие с определение от 10.07.2014 г. 
КС е постановил на така допуснатото тълку-
вателно питане да бъде отговорено в отделно 
производство при запазване на валидност-
та на извършените процесуални действия, 
включващи произнасянето по допустимостта, 
конституирането на страните и приемането 
на техните писмени становища. Настоящото 
дело е образувано на 21.07.2014 г. въз основа 
на това определение.
Според вносителите на искането свободата, 
предоставена на законодателя с чл. 120, ал. 2 
от Конституцията да изключва със закон 
обжалването пред съд на административни 
актове, е привидна. Тя се ограничава от 
ценности от висш държавен порядък, като 
защитата на националната сигурност и дър-
жавния суверенитет, както и от изискването 
да не се нарушават основни човешки права 
и да не се засягат несъразмерно лични и 
имуществени права. В тази връзка искат 
КС да очертае допустимите параметри на 
правото на законодателя да въвежда такава 
необжалваемост.
От конституираните заинтересувани стра-
ни становища, относими към тълкуването на 
чл. 120, ал. 2 от Конституцията, са постъпили 
от Висшия адвокатски съвет, Съюза на юри­
стите в България и Фондация „Български 
адвокати за правата на човека“. Според тях 
възможността със закон да се изключват някои 
категории административни актове от съдебен 
контрол трябва да се тълкува ограничително. 
Тя не обхваща актовете, които засягат основ-
ните права, признати от Конституцията или 
от ратифицираните, обнародваните и влезлите 
в сила за Република България международни 
актове, дори когато самите те допускат въвеж-
дане на ограничение на тези права в интерес 
на националната сигурност, икономическото 
благосъстояние на обществото, предотвра-
тяването на безредици или престъпления, 
защитата на общественото здраве и морала 
или на правата и свободите на другите.